**Výbor Národnej rady Slovenskej republiky**

**pre ľudské práva a národnostné menšiny**

 34. schôdza výboru

 Č. CRD-2281/2017

**72**

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 28. novembra 2017

k uzneseniu Výboru NR SR pre ľudské práva a národnostné menšiny z 23. novembra 2017 č. 68

**Výbor Národnej rady Slovenskej republiky**

 **pre ľudské práva a národnostné menšiny**

**pozmeňuje**

svoje uznesenie z 23. novembra 2017 č. 68 k tlači 704 nasledovne:

**a) Bod č. 17 prílohy citovaného uznesenia znie:**

17. V čl. I § 35 ods. 1 sa slová „na území Európskej únie“ nahrádzajú slovami „na území členského štátu“.

Legislatívno-technická úprava, ktorou sa rozširuje územie, na ktorom možno poveriť zástupcu, aj o štáty Európskeho hospodárskeho priestoru.

**b) Bod č. 27 prílohy citovaného uznesenia znie:**

27. V čl. I § 72 ods. 1 sa slová „príslušnému orgánu z iného členského štátu“ nahrádzajú slovami „orgánu členského štátu príslušného na plnenie úloh na účely trestného konania“, slová „príslušný orgán iného členského štátu“ sa nahrádzajú slovami „orgán členského štátu príslušný na plnenie úloh na účely trestného konania“ a slová „takémuto príslušnému orgánu“ sa nahrádzajú slovami „takémuto orgánu“.

**c) Bod č. 64 prílohy citovaného uznesenia znie:**

64. V čl. VII sa za bod 1 vkladá nový bod 2, ktorý znie:

2. V § 92b ods. 1 a § 93a ods. 2 až 4 sa vypúšťajú slová „a informovania“.

Bod 2 sa označuje ako bod 3.

Legislatívno-technická úprava súvisiaca vecne s novelizačným bodom 1 v tomto článku. Vypustenie daných slov je nevyhnutné na dosiahnutie správnej harmonizácie zákona o bankách s nariadením 2016/679.

**d) Bod č. 68 prílohy citovaného uznesenia znie:**

„68. Za článok VIII sa vkladá nový článok IX, ktorý znie:

„Čl. IX

Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona Národnej rady Slovenskej republiky č. 8/2005 Z. z., zákona Národnej rady Slovenskej republiky č. 327/2005 Z. z., zákona Národnej rady Slovenskej republiky č. 331/2007 Z. z., zákona Národnej rady Slovenskej republiky č. 297/2008 Z. z., zákona Národnej rady Slovenskej republiky č. 451/2008 Z. z., zákona Národnej rady Slovenskej republiky č. 304/2009 Z. z., zákona Národnej rady Slovenskej republiky č. 136/2010 Z. z., zákona Národnej rady Slovenskej republiky č. 332/2011 Z. z., zákona Národnej rady Slovenskej republiky č. 335/2012 Z. z., zákona Národnej rady Slovenskej republiky č. 339/2013 Z. z., zákona Národnej rady Slovenskej republiky č. 440/2015 Z. z., zákona Národnej rady Slovenskej republiky č. 125/2016 Z. z. sa mení a dopĺňa takto:

1. V § 18 odseky 6 a 7 znejú:

„(6) Advokát spracúva osobné údaje klientov a iných fyzických osôb v rozsahu nevyhnutnom na účely výkonu advokácie v súlade s týmto zákonom a s osobitným predpisom.12b) Advokát má pri spracúvaní osobných údajov v zmysle prvej vety tohto odseku postavenie prevádzkovateľa podľa osobitného predpisu.12c)

(7) Advokát je oprávnený získavať a spracúvať osobné údaje nevyhnutné na účely výkonu advokácie kopírovaním, skenovaním alebo iným zaznamenávaním úradných dokladov na nosič informácií bez súhlasu dotknutej osoby.“.

Poznámky pod čiarou k odkazu 12b a 12c znejú:

„12b) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

12c) Čl. 4 ods. 7 (EÚ) 2016/679.“.

2. § 18 sa dopĺňa odsekmi 8 a 9, ktoré znejú:

„(8) Advokát nemá povinnosť poskytnúť informácie o spracúvaní osobných údajov, umožniť prístup alebo prenosnosť osobných údajov podľa osobitného predpisu,12d) ak by to mohlo viesť k porušeniu povinnosti advokáta zachovávať mlčanlivosť podľa tohto zákona.

(9) Komora uznesením môže upraviť ďalšie práva a povinnosti komory, advokátov a dotknutých osôb prijatím kódexu správania podľa osobitného predpisu.12e)“.

Poznámky pod čiarou k odkazom 12d a 12e znejú:

„12d) Čl. 14 ods. 5 písm. d), čl. 15 ods. 4 a čl. 20 ods. 4 (EÚ) 2016/679.

 12e) Čl. 23, čl. 40 a čl. 90 (EÚ) 2016/679.“.

V súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) sa navrhuje osobitne upraviť možnosti rešpektovanie povinnosti profesijnej mlčanlivosti a osobitnej úpravy ochrany práv tretích osôb v právnom postavení klienta.“

Mária Janíková Erika Jurinová

overovateľka predsedníčka výboru